Diari Oficial de la Generalitat Valenciana


Sumari del DOGV 7634, del 13-10-2015 (2015/8224)

RESOLUCIÓ de 23 de setembre de 2015, de la directora territorial d'Economia Sostenible, Sectors Productius, Comerç i Treball d'Alacant, que actua per delegació del conseller d'Economia Sostenible, Sectors Productius, Comerç i Treball, per la qual s'amplia el termini de justificació de les ajudes per a la prestació d'assistències tècniques convocades mitjançant la Resolució de 22 de maig de 2015, del conseller d'Economia, Indústria, Turisme i Ocupació, per la qual es convoquen determinades ajudes destinades al foment de les cooperatives i societats laborals per a l'any 2015, es publiquen les línies de crèdit i l'import global màxim destinat a finançar-les i s'estableixen els terminis d'admissió de sol·licituds, modificat per la Resolució de 23 de juny de 2015, del conseller d'Economia, Indústria, Turisme i Ocupació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7634

Data del DOGV
:   13-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8224


Data del document
:   23-09-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 23 de setembre de 2015, de la directora territorial d'Economia Sostenible, Sectors Productius, Comerç i Treball d'Alacant, que actua per delegació del conseller d'Economia Sostenible, Sectors Productius, Comerç i Treball, per la qual s'amplia el termini de justificació de les ajudes per a la prestació d'assistències tècniques convocades mitjançant la Resolució de 22 de maig de 2015, del conseller d'Economia, Indústria, Turisme i Ocupació, per la qual es convoquen determinades ajudes destinades al foment de les cooperatives i societats laborals per a l'any 2015, es publiquen les línies de crèdit i l'import global màxim destinat a finançar-les i s'estableixen els terminis d'admissió de sol·licituds, modificat per la Resolució de 23 de juny de 2015, del conseller d'Economia, Indústria, Turisme i Ocupació. [2015/8224]  
  
  
Vista l'Ordre 35/2012, de 22 de juny, de la Conselleria d'Educació, Formació i Ocupació, per la qual s'aproven les bases reguladores per a la convocatòria d'incentius econòmics destinats al foment de l'ocupació per a socis en cooperatives i societats laborals, així com per a assistències tècniques i inversions en les esmentades empreses, la base 10.5 de la qual estableix que en cap cas s'admetran justificants presentats després del 31 d'octubre; encara que també preveu que, amb caràcter excepcional, l'òrgan concedent de cada una de les ajudes podrà ampliar el termini en els termes establits en la Llei General de Subvencions i les seues normes de desplegament, i en l'article 49 de la Llei 30/1992, de 26 de novembre, de Règim Jurídic del les Administracions Públiques i del Procediment Administratiu Comú, sempre que el retard obeïsca a causes degudament justificades en l'expedient i no imputables a la part beneficiària de la subvenció.  
Vista la Resolució de 22 de maig de 2015, del conseller d'Economia, Indústria, Turisme i Ocupació, per la qual es convoquen determinades ajudes destinades al foment de les cooperatives i societats laborals per a l'any 2015, es publiquen les línies de crèdit i l'import global màxim destinat a finançar-les i s'estableixen els terminis d'admissió de sol·licituds, modificada per Resolució de 23 de juny de 2015, del conseller d'Economia, Indústria, Turisme i Ocupació.  
Vist que a data 23 de setembre de 2015 no s'ha notificat als sol·licitants les resolucions de concessió de les ajudes per a assistències tècniques, per causes justificades i no imputables a la part beneficiària de subvencions.  
Atés que en la base 10.5 de l'Ordre 35/2012 es fa expressa previsió de la possibilitat d'ampliar el termini de justificació o de concedir-lo per a correccions de justificacions defectuoses, en els termes establits en la Llei General de Subvencions i les seues normes de desplegament, sempre que el retard obeïsca a causes degudament justificades en l'expedient i no imputables al beneficiari de la subvenció.  
  
Atesa la competència per a resoldre el present expedient i actuant en exercici de la delegació establida en la base 7 de les reguladores d'aquestes ajudes, aprovades per l'Ordre 35/2012, de 22 de juny (DOCV 6 de juliol) i de conformitat amb el que estableix la base 10.5 de la mateixa ordre, resolc:  
  
Ampliar el termini de justificació de les ajudes relatives a assistències tècniques convocades per a l'exercici 2015, que passa a finalitzar el pròxim 25 de novembre de 2015.  
  
Alacant, 23 de setembre de 2015.- La directora territorial d'Economia Sostenible, Sectors Productius, Comerç i Treball d'Alacant, p. d. (O 22.06.2012, DOCV 6812, 06.07.2012): Emilia González Carrión.